"ผมจึงมีความเห็นว่าถ้ามีกกต.แล้ว มีการเลือกตั้งเร็วก็น่าจะมีผลดีต่อเศรษฐกิจ ผมไม่กลัวหรอก ช้าก็ช้า อีก 2 ปีถึงมีการเลือกตั้งก็ไม่เป็นไร ผมจะไปต่างเที่ยวต่างประเทศก่อน กลับมาค่อยทำงานกันใหม่ แต่ถ้าหากเลือกตั้งเร็ว ผมก็ออกไปชกทันทีแต่ชกใครไม่รู้ตอบไม่ได้"นายบรรหารกล่าวผู้สื่อข่าวถามถึงกรณีที่นายสมศักดิ์ ปริศนานันทกุล รองหัวหน้าพรรคชาติไทยเสนอให้ทุกพรรคการเมืองมาลงสัตยาบรรณปฏิรูปการเมืองให้เสร็จภายใน 1 ปี 6 เดือน แล้วยุบสภาให้เลือกตั้งใหม่นายบรรหาร กล่าวว่า เรื่องนี้มีการหารือกันในที่ประชุมซึ่งตนเห็นด้วยกับแนวทางของนายสมศักดิ์ว่าควรจะมีการลงสัตยาบรรณกันหรือไม่ และควรจะลงกันอย่างไร และหากพรรคการเมืองที่ไม่ส่งผู้สมัครจะมาลงชื่อด้วยถือว่าถูกต้องหรือไม่ เพราะคีย์แมนสำคัญคือ 4 พรรคการเมืองที่เคยมีส.ส.อยู่ในสภาในปี 2548 ซึ่งขณะนี้แกนนำของพรรคได้หารือกันเรื่องนี้ว่าควรจะทำอย่างไร ลงหรือไม่ และถ้าลงแล้วก็ต้องทำจริง ไม่ใช่การฮั้วกัน ทุกคนเมื่อเข้าสภาแล้วต้องมุ่งมั่นในการแก้ไขรัฐธรรมนูญ การปฏิรูปการเมืองเป็นเรื่องสำคัญ สาระที่ว่านายกฯควรเป็นได้ต่อเนื่องกี่สมัยถึงเวลาหรือยังที่จะกำหนดระยะเวลาเหมือนกับประธานาธิบดีสหรัฐอเมริกา ส.ว.ที่มาจากการเลือกตั้งควรมีอยู่หรือไม่หากเลือกตั้งเป็นอยู่แบบนี้ การอภิปรายนายกฯจะต้องใช้เสียงส.ส.เท่าไหร่ เหล่านี้จะต้องทำจริงจัง ไม่เช่นนั้นก็ไม่สำเร็จ การแก้รัฐธรรมนูญไม่ใช่เรื่องง่าย ต้องมีใจมุ่งมั่น
นายบรรหารได้เสนอให้ทุกพรรคการเมืองมาลงสัตยาบรรณปฏิรูปการเมืองให้เสร็จภายในกี่เดือน แล้วยุบสภาให้เลือกตั้งใหม่ 
1 ปี 6 เดือน